EkBass/fiwiki-20250220-pages-articles huggingface dataset:
Rusokärpässieni

Rusokärpässieni (Amanita rubescens, aikaisemmin "punertava kärpässieni") on kärpässienten sukuun kuuluva sieni. Se on hyvin kypsennettynä syömäkelpoinen. Mikäli kypsennys jää puolinaiseksi, jää sieneen verisoluja tuhoavaa myrkkyä. == Koko ja ulkonäkö == Rusokärpässieni muistuttaa ulkonäöltään muita kärpässieniä, joista osa on tappavan myrkyllisiä. Rusokärpässieniellä on harmaan- tai punaruskea kupera lakki, halkaisijaltaan jopa 15 cm. Sen päällä on paljon pieniä harmahtavia tai kermanvärisiä läikkiä, jotka ovat nuoren sienen suojuksen jätteitä. Sade voi kuitenkin joskus huuhtoa nämä pilkut pois. Joskus lakin päällä on myös okrankeltaista limaa, jonka voi huuhtoa pois vedellä. Sienen heltat ovat nuorena vaaleat, mutta vanhemmiten niihin ilmestyy punaisia pilkkuja. Jalka on valkoinen, joskin siinä on jäänteitä lakin väristä, ja se on jopa 15 cm korkea. Jalan kalvomainen rengas on reunoiltaan siisti ja selvästi uurteinen. Itiöt ovat valkoisia, munanmuotoisia ja suunnilleen 5–8 µm:n kokoisia. === Samankaltaiset lajit === Rusokärpässieni voi joskus muistuttaa yleistä punakärpässientä (Amanita muscaria), mutta rusokärpässienen väri on yleensä haaleampi ja sieni on kooltaan pienempi. Myös erittäin myrkyllinen ja Suomessa harvinainen kavalakärpässieni (Amanita phalloides) on rusokärpässienen kaltainen. Molemmilla lajeilla on jalassaan pitkittäisuurteinen rengas, mutta kavalakärpässienen uurteet ovat hennommat. Kavalakärpässienen lakki ei myöskään koskaan ole punertava. Erotukseksi myrkyllisestä pantterikärpässienestä (Amanita pantherina) paras tuntomerkki on puolestaan se, että rusokärpässienen malto muuttuu pinkiksi kosketuksesta tai ilmalle altistumisesta. == Kasvuaika ja -paikka == Rusokärpässieni on yleinen kautta Euroopan ja Pohjois-Amerikan itäosissa. Se kasvaa niin surkeilla mailla kuin lehti- ja havumetsissäkin. == Käyttö ravinnoksi == Rusokärpässieni on syötävä oikein keitettyinä tai paistettuna. Laji sisältää pienen määrän hemolyyttistä myrkkyä raakana, mutta se tuhoutuu kypsentäessä. Eräät asiantuntijat suosittelevat kuitenkin välttämään kaikkia kärpässienilajeja.http://www.mushroomexpert.com/amanita.html#bravado Rusokärpässienen maku on mieto, mutta sillä saattaa olla hienoinen kitkerä tai multamainen sivumaku. Sienen haju ei ole voimakas. == Lähteet == == Aiheesta muualla == * Funet.fi: Sienet * Pinkka, Lajituntemuksen oppimisympäristö: Rusokärpässieni (Amanita rubescens) * UniProt, Taxonomy: Amanita rubescens * "Tabular and Nontabular Keys to the Rubescent Species of Amanita section Validae" by Rodham E. Tulloss, March 10, 2003. * MushroomExpert: Amanita rubescens Luokka:Kärpässienet Luokka:Suomalaiset ruokasienet
Eraser

Eraser voi tarkoittaa seuraavia asioita: * Eraser – suojelija, Chuck Russellin ohjaama toimintaelokuva vuodelta 1996 * ”Eraser”, kappale punk-duolta No Age * "Eraser", kappale yhtyeen Hypocrisy vuoden 2004 albumilta The Arrival * The Eraser, albumi artistilta Thom Yorke ** ”The Eraser”, albumin avausraita * Eraser, albumi yhtyeeltä The Knux
Sad Mac

Sad Mac oli Happy Macin vastakohta vanhoissa Macintosh-tietokoneissa. Jos käynnistyksen aikana havaittiin laitteisto-ongelmia, Sad Mac ilmestyi ruutuun. Tämän jälkeen tietokone oli useimmiten käynnistettävä uudelleen. Luokka:Apple
Lammassaari

Lammassaari voi tarkoittaa: ;saaria: * Lammassaari, Raittiusyhdistys Koiton hallinnoima saari Vanhankaupunginlahdella Helsingissä * Lammassaari, saari Saimaalla Imatralla * Lammassaari, saari Alvajärvessä Jyväskylässä * Lammassaari, saari Päijänteellä Kuhmoisissa * Lammassaari, saari ja kaupunginosa Pietarsaaressa * Lammassaari, saari Kemijoessa Rovaniemellä * Lammassaari, saari Salonjoella Salossa * Lammassaari, saari Oulujoessa Oulussa * Iso Lammassaari, saari Päijänteellä Asikkalassa * Iso Lammassaari, saari Päijänteellä Padasjoella ;henkilöitä: * Petri Lammassaari (s. 1985), jääkiekkoilija
Tähtipyörä

Tähtipyörä on Vaasassa 1910-luvulla perustettu suomalainen polkupyörävalmistaja. Yritys toimi alun perin nimellä Rautakauppa Osakeyhtiö Teräs, ja se aloitti pyörien valmistuksen vuonna 1912. Vuonna 1980 nimi muutettiin Pohjanpyöräksi, ja vuonna 1987 nykyiseksi Tähtipyöräksi. Sulvalla, Vaasan naapurikunnassa Mustasaaressa toimiva yritys on Helkaman ohella ainut Suomessa pyöriä kokoonpaneva polkupyörävalmistaja Tunturin siirrettyä tuotantonsa ulkomaille. Tähtipyörä pyrkii olemaan suomalainen vaihtoehto Kaukoidässä valmistetuille halpapyörille, ja se käyttää mahdollisimman paljon kotimaisten alihankintayhtiöiden tuotteita. ==Lähteet== ==Aiheesta muualla== * Tähtipyörän verkkosivut Luokka:Suomalaiset polkupyörävalmistajat Luokka:Polkupyörämerkit
Talaos

Talaos (, ) oli kreikkalaisessa mytologiassa Argoksen kuningas ja yksi argonauteista. Hän oli Biaksen ja Peron poika.Apollonios Rhodios: Argonautica 1.118-121 (engl. käännös). Talaos meni naimisiin joko Sikyonin kuninkaan Polyboksen tyttären Lysianassan Pausanias: Periegesis tes Hellados ('Kreikan kuvaus') 2.6.6 (engl. käännös). tai Abaksen tyttären LysimakhenApollodoros: Bibliotheke ('Kirjasto') 1.9.13 (engl. käännös). kanssa. Talaoksen lapsista ainoastaan AdrastosHyginus: Fabulae lxviii (engl. käännös). mainitaan molempien puolisoiden yhteydessä. Pronaks, Aristomakhos ja Erifyle sen sijaan mainitaan ainoastaan Lysimakhen yhteydessä. Muissa yhteyksissä Talaoksella kerrotaan olleen myös lapset MekisteusHerodotos: Historiai ('Herodotoksen historia') 5.67.3 (engl. käännös)., ParthenopaiosPausanias: Periegesis tes Hellados ('Kreikan kuvaus') 9.18.6 (engl. käännös)., AstynomeHyginus: Fabulae lxx (engl. käännös)., Metidike sekä mahdollisesti myös poika nimeltä Hippomedon.Apollodoros: Bibliotheke ('Kirjasto') 3.6.3 (engl. käännös). == Lähteet == Luokka:Argoksen kuninkaat Luokka:Argonautit
Elaine Chao

Elaine Lan Chao (, 26. maaliskuuta 1953 Taipei, Taiwan) on yhdysvaltalainen republikaanisen puolueen poliitikko ja Yhdysvaltain entinen liikenneministeri. Chao muutti vanhempiensa kanssa Yhdysvaltoihin 8-vuotiaana, ja perhe asettui New Yorkiin. Chao oli varaliikenneministeri sekä Rauhanjoukkojen johtaja presidentti George H. W. Bushin hallituksessa. Vuosina 2001-2009 hän oli työministerinä presidentti George W. Bushin alaisena. Hän oli ensimmäinen aasialaissyntyinen naisministeri Yhdysvalloissa. Presidentti Donald Trump nimitti Chaon 29. marraskuuta 2016 tulevan hallintonsa liikenneministeriksi. Hän aloitti virassa 31. tammikuuta 2017, ja hän erosi siitä 7. tammikuuta 2021 kongressitalon levottomuuksien jälkeen. Elaine Chaon aviopuoliso on kentuckylainen senaattori Mitch McConnell. == Lähteet == Luokka:George W. Bushin hallituksen jäsenet Luokka:Trumpin hallituksen jäsenet Luokka:Yhdysvaltain työministerit Luokka:Yhdysvaltain liikenneministerit Luokka:Yhdysvaltalaiset republikaanipoliitikot Luokka:Vuonna 1953 syntyneet Luokka:Elävät henkilöt
Thomas Nashe

Thomas Nashe (marraskuu 1567 Lowestoft, Englanti – noin 1601) oli englantilainen kirjailija, runoilija ja satiiristen pamflettien kirjoittaja. == Elämäkerta== Nashe syntyi 1567 Itä-Englannissa sijaitsevassa Lowestoftin satamakaupungissa pappisperheeseen. Hän isänsä oli William Nashe ja äiti Margaret (o.s. Witchingham). Pojan ollessa kuusivuotias perhe muutti Norfolkiin West Harlingiin, josta isä sai pappisviran. Thomas Nashe sai alkeisopetusta kotona, mutta 14-vuotiaana hän siirtyi opiskelemaan Cambridgen yliopistoon filosofiaa ja latinaa. Nashe suoritti tutkinnon 1586 ja suunnitteli jatkavansa opintoja, mutta heti seuraavana vuonna tapahtunut isän kuolema hankaloitti hänen asemaansa taloudellisesti. Ilmeisesti osasyynä opintojen keskeytymiseen oli se, että Nashe osallistui viranomaisia suututtaneen näytelmän laatimiseen. Nashe muutti loppuvuodesta 1588 Lontooseen. Siellä hän pääsi kosketuksiin muiden kirjailijoiden kanssa, joista merkittävimpiä olivat Christopher Marlowe ja Robert Greene. Seuraavana vuonna ilmestyneeseen Greenen Menaphon-teokseen laatimassaan esipuheessa Nashe arvosteli aikansa kirjailijoiden yleistä tapaa plagioida klassisia kirjailijoita. Nashe julkaisi 1592 läpimurtoteoksensa Pierce Penilesse, joka kertoi kirjailijan vaikeuksista tulla toimeen ilman rikasta tukijaa. Kirja saavutti menestystä, mutta taloudellisesti se ei Nashea juurikaan auttanut, koska tekijänoikeuksista ei ajan tavan mukaan maksettu mitään. Samana vuonna esitettiin Nashen tunnettu näytelmä Summer's Last Will and Testament, joka tosin ilmestyi painosta vasta kahdeksan vuotta myöhemmin. Nashe hankki elantonsa sekalaisilla kirjallisilla töillä. Hän kirjoitti muun muassa näytelmiä, pamfletteja, runoja, proosaa, sanomalehtikirjoituksia ja jopa pornografiaa. Nashen satiirinen kritiikki aiheutti hänelle ongelmia, etenkin kun hän arvosteli viranomaisia. Pamfleteilla oli kuitenkin hyvä menekki, mitä vain lisäsivät Nashen vastustajien kanssa käymät kynäsodat. Viranomaisten ja kirjailijoiden ohella Nashe kritisoi myös puritaaneja. Nashen kuolemasta ei ole varmaa tietoa, mutta ilmeisesti hän kuoli 1601. Sitä ennen hänen kirjoitusmahdollisuutensa olivat menneet, koska kirjoitusten suututtamat viranomaiset eivät antaneet hänen julkaista mitään. == Teokset== * The Anatomy of Absurdity (1589) * Esipuhe Robert Greenen teokseen Menaphon (1589) * An Almond for a Parrot (1590) * Esipuhe sir Philip Sidneyn teokseen Astrophel and Stella (1591) * Pierce Penniless (1592) * Summer's Last Will and Testament (esitetty 1592, julkaistu 1600) * Strange News (1592) * Christ’s Tears over Jerusalem (1593) * Terrors of the Night (1594) * The Unfortunate Traveller (1594) * Have with You to Saffron-Walden (1596) * The Isle of Dogs (kadonnut) (1597) * Nashe’s Lenten Stuff (1599) == Lähteet == * Jokinen, Anniina: The Life of Thomas Nashe (1567–1601). 2007. * Lamb, R.: Thomas Nashe. 2001. ===Viitteet=== ==Aiheesta muualla== Luokka:Englantilaiset kirjailijat Luokka:Englantilaiset runoilijat Luokka:Vuonna 1567 syntyneet Luokka:Vuonna 1601 kuolleet
Jukka Annala

Jukka Annala (s. 1966 Kokkola) on suomalainen toimittaja ja tietokirjailija. Annala on työskennellyt muun muassa STT:n toimittajana. Hän toimii myös Suomen Salmiakkiyhdistyksen puheenjohtajana. Annalan salmiakkikaramelleja käsittelevä tietokirja Salmiakki (Nemo 2001) ylsi Tieto-Finlandia-ehdokkaaksi. Toinen kirja, syksyllä 2006 julkaistu Toopelivisio (Teos) kertoo suomalaisen sketsiviihteen historiasta 1950-luvulta 2000-luvulle. Kolmas kirja käsittelee Remu Aaltosen kieltä. Annala oli vuonna 1987 perustetun kokkolalaisen The Mies -yhtyeen kitaristi-laulaja sekä sen kappaleiden säveltäjä ja sanoittaja. == Kirjat == * * * == Lähteet == * === Viitteet === == Aiheesta muualla == * HS 10.11.2006 Pääsiäishanukas ja muita herkkuja - Jukka Annala kirjasi suomisketsien lyhyen historian Luokka:Suomalaiset tietokirjailijat Luokka:Suomalaiset toimittajat Luokka:Vuonna 1966 syntyneet Luokka:Elävät henkilöt
Charly Gaul

Charly Gaul (8. joulukuuta 1932 – 6. joulukuuta 2005) oli luxemburgilainen maantiepyöräilijä, Ranskan ja Italian ympäriajon voittaja. Hän menestyi erinomaisesti niin aika-ajossa kuin vuorillakin ja oli kuuluisa loistavista suorituksistaan kylmissä ja sateisissa olosuhteissa. Vuorten enkelinä tunnettu Gaul voitti vuoden 1958 Tour de Francen, vaikka oli kolme etappia ennen kilpailun loppua viisitoista minuuttia Raphael Géminiania jäljessä.A tribute to Charly Gaul Cyclingnews 8.12.2005 Gaul jätti Aix-Les-Bains'iin päättyneellä vuorietapilla Géminiania 14 minuuttia 35 sekuntia nousten kokonaiskilpailussa kolmanneksi. Seuraavana päivänä Gaul otti kilpailun kolmannen aika-ajoetapin voittonsa, ohitti yhteistuloksissa Vito Faveron ja Géminianin – ja saavutti Ranskan ympäriajon voiton. ==Tallit== * 1953–1954: Terrot * 1955: Magnat * 1956–1958: Faema * 1959–1960: Emi * 1961–1962: Gazzola * 1963: Peugeot * 1965: Lamot-Libertas ==Saavutukset== * Ranskan ympäriajo ** kolmas 1955, voittaja 1958, kolmas 1961 ** mäkikilpailun voittaja 1955 ja 1956 ** 10 etappivoittoa (2 x 1955, 2 x 1956, 4 x 1958, 1 x 1959, 1 x 1961) * Italian ympäriajo ** voittaja 1956, kolmas 1958, voittaja 1959, kolmas 1960 ** mäkikilpailun voittaja 1959 ** 11 etappivoittoa (3 x 1956, 2 x 1957, 1 x 1958, 3 x 1959, 1 x 1960, 1 x 1961 * Maantieajon MM-kilpailut ** pronssia 1954 * Critérium du Dauphiné Libéré ** toinen 1953 * Challenge Desgrange-Colombo ** kolmas 1958 * Luxemburgin mestaruus 1956, 1957, 1959, 1960, 1961, 1962 * Luxemburgin ympäriajon voitto 1956, 1959, 1961 ==Lähteet== ==Aiheesta muualla== * Charly Gaul dies at 72 Velonews 6.12.2005 * Charly Gaul pyöräilyn Hall of Famessa Luokka:Luxemburgilaiset maantiepyöräilijät Luokka:Giro-voittajat Luokka:Ranskan ympäriajon voittajat Luokka:Vuonna 1932 syntyneet Luokka:Vuonna 2005 kuolleet
Toivo Palmroth

Toivo Einar Palmroth (myös Toivo Palomurto; 21. kesäkuuta 1903 Ruovesi – 16. marraskuuta 1947 Helsinki) oli elokuvan monitoimimies, ohjaaja, säveltäjä ja näyttelijä nimellä Palomurto. Hän ohjasi käsikirjoittamansa elokuvan Karmankolon kuningas (1938), johon hän teki myös musiikin ja jossa hän näytteli pääosaa. Rooleja hänellä oli myös elokuvissa Roinilan talossa (1935), Kaikenlaisia vieraita (1936) ja Onnenpotku (1936). Musiikin hän sävelsi neljään elokuvaan: Karmankolon kuningas (1938), Roinilan talossa (1935), Erämaan turvissa (1931) ja Jääkärin morsian (1931). Palmrothin sävellyksiä ovat muun muassa ”Akateemisen Karjalaseuran marssi”, ”Häme-laulu”, ”Kahdenlainen suudelma”, ”Lapualaisten marssi”, ”Talonpoikaismarssi”, ”Lottien laulu”, ”Lintan kengät”, ”Sörkan ruusu”, ”Kuka vippais?” ja ”Yks’ vitamiini”, jotka on levytetty. Nimimerkillä Palle tunnetuksi tullut sanoittaja ja toimittaja Reino Palmroth oli Toivo Palmrothin pikkuveli. == Lähteet == * * Luokka:Suomalaiset näyttelijät Luokka:Suomalaiset säveltäjät Luokka:Vuonna 1903 syntyneet Luokka:Vuonna 1947 kuolleet
Aavikkomara

Aavikkomara eli suolakaniini (Dolichotis salinicola) on marsujen heimoon kuuluva suurehko eteläamerikkalainen jyrsijä. == Ulkonäkö ja koko == Aavikkomara muistuttaa jänistä; sen vartalo kasvaa noin puoli metriä pitkäksi ja painaa neljä kiloa. Sen takaosasta puuttuu maralle (Dolichotis patagonum) tyypillinen vaaleampi alue. == Levinneisyys == Aavikkomara elää Etelä-Amerikan chacolla, joka ulottuu Argentiinasta Boliviaan ja Paraguayhin. == Lähteet == == Aiheesta muualla == * Luomus: Aavikkomara (Dolichotis salinicola) * ITIS: Dolichotis salinicola Luokka:Marsut
Muukalaispassi

Muukalaispassi on sisäministeriön myöntämä passi Suomessa oleskelevalle ulkomaalaiselle, joka ei voi saada kotimaansa viranomaiselta passia tai jos on jokin muu erityinen syy. Muukalaispassia koskeva säännökset sisältyvät ulkomaalaislakiin.WSOY Iso tietosanakirja 6, s. 298, WSOY 1997 ISBN 951-0-20163-4 ==Katso myös== * Nansen-passi == Lähteet == Luokka:Kansainvälinen oikeus
Maustemeirami

Maustemeirami (Origanum majorana) on alun perin Pohjois-Afrikasta ja Lounais- Aasiasta peräisin oleva maustekasvi, jonka viljely aloitettiin Euroopassa keskiajalla. Meiramia pidetään yhtenä vanhimmista Suomessa käytetyistä maustekasveista, ja sitä käytetään eniten heti persiljan ja tillin jälkeen. Meiramin kasvatus on varsin helppoa. Se viihtyy aurinkoisella, hiekkapitoisella ja tuulelta suojatuilta paikoilla. Se on kuitenkin hallanarka.Enemmän iloa puutarhasta, Oy Valitut Palat, Reader's Digest Ab, 1981. Mausteena meiramia voidaan käyttää muun muassa spagettikastikkeisiin, jauheliha-, lammas-, vasikanliha-, veri-, maksa-, makkara-, peruna-, sieni- ja kaaliruokiin sekä hernekeittoon. Luonnonlääkkeenä sen väitetään myös rauhoittavan ja laukaisevan kouristuksia. == Lähteet == == Aiheesta muualla == *Suomen Lajitietokeskus: Maustemeirami (Origanum majorana) *United States Department of Agriculture (USDA): Origanum majorana *Dr. Duke's Phytochemical and Ethnobotanical Databases: Origanum majorana *Centre for Agriculture and Biosciences International (CABI): Origanum majorana (sweet marjoram) Luokka:Meiramit Luokka:Maustekasvit Luokka:Yrtit Luokka:Seulonnan keskeiset artikkelit
La Sillan observatorio

La Sillan observatorio on Euroopan eteläisen observatorion (ESO) observatorioalue keski-Chilessä, 160 kilometriä La Serenan kaupungista pohjoiseen. Observatorion rakentaminen aloitettiin vuonna 1964 Cinchado- nimiselle vuorelle Atacaman autiomaahan 2 400 metrin korkeuteen merenpinnasta ja ensimmäinen vaihe valmistui 1969. Paikka valittiin, koska sen äärimmäisen kuiva ilma ja syrjäinen sijainti tarjosivat maailman parhaimpiin kuuluvat havainto-olosuhteet. == Teleskoopit ja instrumentit == La Sillassa on kaikkiaan kahdeksantoista teleskooppia, joista kymmenen on kokonaan ja loput osittain ESOn operoimia. Osa teleskoopeista on jo poistettu käytöstä ja nykyisin ESO käyttää teleskoopeistaan kolmea: *NTT (New Technology telescope) ::*EMMI - spektrometri ja kamera erittäin laajalle aallonpituusalueelle ::*SuSI2 - kamera näkyvän valon alueen havaintoihin ::*SOFI - infrapuna-alueen spektrometri ja kamera *3.6 m teleskooppi ::*HARPS - spektrometri eksoplaneettahavaintoihin ::*EFOSC-2 - spektrometri ja kamera näkyvän valon ja UV-alueen havaintoihin *2.2 m teleskooppi ::*FEROS - spektrometri ::*WFI - kamera hyvin laajalla kuvakentällä == Katso myös == *Llano de Chajnantorin observatorio *Paranalin observatorio *Very Large Telescope *European Extremely Large Telescope == Aiheesta muualla == *La Sillan observatorion kotisivu *Reaaliaikaiset sääolot La Sillassa Luokka:Chilen observatoriot Luokka:Euroopan eteläinen observatorio
Hurrikaani Ginger

Hurrikaani Ginger oli kahdeksas nimetty myrsky ja viides hurrikaani vuoden 1971 Atlantin hurrikaanikauden aikana. Se oli trooppinen hirmumyrsky yli 27 vuorokauden ajan, toiseksi pisimpään kaikista Atlantin hurrikaaneista. Tämä hurrikaani raivosi syyskuun viidennestä päivästä lokakuun kolmanteen, pääosan ajasta Atlantin länsiosassa. Se iski lopulta Pohjois-Carolinaan syyskuun viimeisen päivän aamuna ja aiheutti tulvatuhoja kymmenen miljoonan senaikaisen Yhdysvaltain dollarin edestä. Ginger ei kehittynyt kovin voimakkaaksi: Saffir- Simpsonin viisipiortaisella asteikolla se kohosi vain kakkosluokkaan. Se aiheutti rannikolla tulvia meriveden nousun takia, ja Pohjois-Carolinan itäosissa 250–330 millimetrin sademääriä, jotka tuhosivat maissi- ja soijaviljelmiä. == Lähteet == Luokka:Vuoden 1971 onnettomuudet Ginger
Keijo Kihlman

Keijo ”Kippari” Kihlman (31. toukokuuta 1920 Turku - 2\. toukokuuta 2007 Turku) oli suomalainen palloilijalahjakkuus, joka pelasi pääsarjatasolla useissa palloilulajeissa kuten jalkapallossa, jääkiekossa, jääpallossa ja käsipallossa. Pelaajauransa jälkeen Kihlman toimi valmentajana. ==Jalkapallo== Jalkapalloilijana Kihlman kuului TPS:n ”dream teamiin” (termi Heikki Mäen, ks. lähde). ”Kippari” pelasi edustusjoukkueessa vuosina 1939–1954 ja saavutti sekä Suomen Palloiluliiton mestaruuden 1945 että kaksi Suomen mestaruutta, vuosilta 1941 ja 1949. TPS voitti mestaruuden myös 1939, mutta tuolloin Kihlmanin ottelumäärä ei riittänyt mitaliin. Keskushyökkääjänä pelannut Kihlman voitti mestaruussarjan maalikuninkuuden 1946. Kihlman pelasi myös yhden A-maaottelun Suomen edustusjoukkueessa. ==Jääkiekko== Kihlman sai lukioikäisenä TPS:n johtokunnan hyväksymään jääkiekon seuran ohjelmaan vuonna 1937, ja hän pelasi edustusjoukkueessa aina vuoteen 1954 asti. Kihlman oli ehdolla myös maajoukkueeseen vuonna 1948, mutta maan rahapula esti joukkueen lähettämisen. Vuonna 1944 sarja jäi sodan vuoksi kesken, tuolloin TPS oli sarjan johdossa. TPS-aikana ainoan varsinaisen mitalinsa, pronssin, Kihlman sai vuonna 1953. Kaudella 1948–1949 Kihlman tosin voitti TPK:n riveissä pronssia, TPS:n lopetettua tuolloin jääkiekkoilun joksikin aikaa. Kihlman valmensi myös TuTon jääkiekon edustusjoukkuetta kaudella 1960–1961. ==Muut palloilulajit== Käsipallo tuli Suomeen sotavuosina, ja ensimmäinen Suomen mestari vuodelta 1944 oli TPS, jonka riveissä Kihlman pelasi. ==Saavutukset ja palkinnot== *2 SM-pronssia jääkiekossa (1949, 1953) *2 SM-kultaa jalkapallossa (1941, 1949) *1 SPL-mestaruus jalkapallossa 1945 *1 SM-kulta käsipallossa ==Lähteet== * Mäki, Heikki. ”Mestaripalloilija Keijo Kihlman”. Kihlmanin muistokirjoitus Turun Sanomissa 8.5.2007. Luokka:Suomalaiset jääkiekkoilijat Luokka:Suomalaiset jalkapalloilijat Luokka:Suomalaiset käsipalloilijat Luokka:Jalkapallon Suomen mestarit Luokka:Suomalaiset jääkiekkovalmentajat Luokka:Vuonna 1920 syntyneet Luokka:Vuonna 2007 kuolleet
Hurrikaani Carmen

Hurrikaani Carmen oli vuoden 1974 Atlantin hurrikaanikauden voimakkain hurrikaani. Se teki huomattavaa tuhoa Jukatanin niemimaalla ja Louisianassa, mutta vältti viime tipassa suuret asutuskeskukset kuten Belizen ja New Orleansin. Atlantic Hurricane Season of 1974 Monthly Weather Review s. 289 Carmen sai alkunsa pienestä säähäiriöstä Afrikan rannikolla elokuun 23. päivänä. Se liikkui nopeasti länteen ja kehittyi trooppiseksi matalapaineeksi 29. elokuuta. Karibianmeren lämpö auttoi sitä kehittymään trooppiseksi myrskyksi jo saman vuorokauden sisällä. Se voimistui edelleen, ja saavutti hurrikaanin voimakkuuden Jamaikan kaakkoispuolella 1. syyskuuta.Hurricane Carmen - August 29-September 11, 1974 HCP NCEP NOAA Kun Carmen suuntasi Länsi- Karibialle, se sai avomereltä esteettömästi lämmintä ilmaa sisäänsä ja kasvoi nelosluokan hurrikaaniksi 2. syyskuuta. Myöhemmin samana päivänä se iski maihin Meksikossa Jukatanin niemimaan itärannalle. 12 tunnissa maihinlaskun jälkeen Carmen heikkeni trooppiseksi myrskyksi, mutta Jukatanin toisella puolella se sai merestä uudelleen voimaa ja kasvoi taas hurrikaaniksi 5. syyskuuta Meksikonlahdella. 8. syyskuuta se lähestyi Louisianan rannikkoa jälleen täydellä voimalla. Kylmempi ja kuivempi ilma heikensi sitä hiukan ennen maihin iskua. Myrsky heikkeni jälleen ja täyttyi Texasin itäosissa 10. syyskuuta. == Lähteet == Luokka:Vuoden 1974 Atlantin hurrikaanikausi
Timo Korvenpää

Timo Heikki Antero Korvenpää (1952 – 2. lokakuuta 2011 Espanja) oli tamperelainen ekonomi, MBA ja suomalainen pankki- ja talouselämän vaikuttaja. Korvenpää kirjoitti vuonna 1971 Forssan yhteislyseosta ylioppilaaksi.Sivula, Panu. Forssan lehti 24.10.2009. Opinjano omassa dna:ssa. s. 6. viitattu 16.9.2010. Korvenpää työskenteli 1980-luvulla YIT:ssa, Citybankissa ja SKOP:ssa. Skopissa Korvenpää toimi mm. osastopäällikkönä vastaten valuutta- ja rahakaupasta. Hänet nimitettiin Skopin johtokunnan jäseneksi vuonna 1991. Korvenpää ehti olla KOP-Meritan palveluksessa vuoden. Korvenpää nimitettiin marraskuussa 1994 KOP:n johtokunnan jäseneksi, juuri kun KOP aloitti Kansallisannin. Erotuksena useista KOP:n johtajista vuonna 1996, Korvenpää kuitenkin välttyi syytteiltä KOP:n antia koskevassa jupakassa Helsingin Sanomat Talous – 15.11.1996. Nokian Kirsi Sormusen siirryttyä Nokian tietoliikenneryhmän talous- rahoitusjohtajaksi, silloinen Meritan johtokunnan varajäsen Korvenpää nimitettiin Nokia Oyj.:n treasuryn rahoitusjohtajaksi 1.12.1995 ja sittemmin myös Nokian Eläkesäätiön hallituksen puheenjohtajaksi vuonna 1996http://helecon3.hse.fi/FI/yrityspalvelin/pdf/2001/Fhex2001.pdf . Korvenpää esitelmöi Taloustieteellisen Yhdistyksen KT-päivillä Tampereella vuonna 2000.Tauloustieteellinen yhdistys. KT-päivät. viitattu 16.9.2010. Korvenpää siirtyi Nokia Networksin talousjohtajaksi vuonna 2000Helsingin Sanomat. Talous. 10.11.1995, mutta erosi Nokian palveluksesta yllättäen vuonna 2002 jääden sapattivapaalle. Nokian jälkeen Korvenpää toimi useiden eri yritysten hallituksissa. Korvenpää oli sotilasarvoltaan res. luutnantti.http://www.kesayonmarssi.fi/2004/osallistujat/joukkuetiedot.html?OJId=6004 Timo Korvenpää harrasti mm. purjelentämistä ja murtomaahiihtoa.Suomen Ilmailuliitto Hän menehtyi Espanjassa 2011 purjelentokone- onnettomuudessaKauppalehden uutinen onnettomuudesta. . Korvenpää oli maininnut motokseen ”The more I work the luckier I get”. == Luottamustoimia == * Merita Pankki Oy; johtokunnan varajäsen 1995 * Suomen Arvopaperikeskus Oy; hallituksen jäsen 1999 * Nokian eläkesäätiö; hallituksen puheenjohtaja 1996–2000 * Työeläkevakuuttajat (TELA); hallituksen jäsen 1998–2000 * Helsingin Arvopaperipörssi Hex, sittemmin Helsingin pörssi OMX:n hallintoelimissä vuosina 1997–2002 * Sponda Oyj:n hallituksen jäsen vuodesta 2006 * Metsä Group Financial Services Oy hallituksen jäsen vuodesta 2005 * Meridea Financial Software Oy, hallituksen jäsen * Evli Pankki Oyj. hallituksen jäsen vuodesta 2003 * Catella Property Oy, hallituksen jäsen * Hallitusammattilaiset ry:n jäsen http://www.hallitusammattilaiset.fi * Suomen Punainen Risti, Tampereen osasto, hallituksen jäsen * Suomen Punainen Risti, talous- ja henkilöstövaliokunta 2008– * Suomen Ilmailuliiton hallituksen jäsen vuodesta 2007 * Räyskälä-Säätiö, hallituksen jäsen, 2008– * Nokian Panimo Oy, hallituksen jäsen 2008– == Lähteet == Luokka:Suomalaiset elinkeinoelämän vaikuttajat Luokka:Nokian henkilöstö Luokka:Vuonna 1952 syntyneet Luokka:Vuonna 2011 kuolleet Luokka:Lento-onnettomuudessa kuolleet
Hurrikaani Eloise

Hurrikaani Eloise oli vuoden 1975 Atlantin hurrikaanikauden tuhoisin hurrikaani, ja ainoa, joka iski Yhdysvaltojen alueelle. Se teki huomattavaa tuhoa Yhdysvaltojen kaakkoisosassa kuten Floridassa, Puerto Ricolla sekä Isoilla Antilleilla, surmasi 76 ihmistä ja aiheutti aineellisia vahinkoja yli kahden miljardin senaikaisen Yhdysvaltain dollarin edestä.Cuba Historic Hurricanes: Hurricane Eloise 1975 Cuba Historic Hurricanes == Lähteet == Luokka:Vuoden 1975 onnettomuudet Eloise
Paranalin observatorio

Paranalin observatorio on Euroopan eteläisen observatorion (ESO) observatorioalue Atacaman autiomaassa pohjois-Chilessä, noin 120 kilometriä Antofagastan kaupungista etelään. Observatorio perustettiin kunnianhimoisen Very Large Telescope (VLT) -projektin kaukoputkien sijaintipaikaksi ja sitä voidaan hyvällä syyllä pitää yhtenä maailman tärkeimmistä tähtitieteellisistä observatorioista. Observatorion rakentaminen aloitettiin Cerro Paranalille 2 635 metrin korkeuteen merenpinnasta 1980-luvulla. Ensimmäinen VLT:n teleskoopeista otettiin käyttöön huhtikuussa 1999 ja alueen rakentaminen oli vielä vuonna 2007 osittain kesken. == Teleskoopit ja instrumentit == Paranalin lippulaivan muodostavat VLT:n neljä 8,2-metristä teleskooppia Antu, Kueyen, Melipal ja Yepun sekä näiden 1,8-metriset aputeleskoopit. VLT:n teleskoopit voidaan kytkeä yhteen optiseksi interferometriksi, mikä tekee niistä maailman suurimman yksittäisen tähtitieteellisen havaintolaitteen. *Antu (UT-1) ::* FORS 2 - spektrometri ja kamera näkyvän valon alueen havaintoihin ::* CRIRES - erittäin suuren resoluution echelle-spektrometri ::* ISAAC - infrapuna-alueen kamera ja spektrometri *Kueyen (UT-2) ::* FORS 1 - spektrometri ja kamera näkyvän valon alueen havaintoihin ::* FLAMES - monielementtispektrometri ::* UVES - erittäin suuren resoluution spektrometri UV-alueelle *Melipal (UT-3) ::* VISIR - infrapuna-alueen kamera ja spektrometri ::* VIMOS - spektrometri useiden kohteiden samanaikaiseen mittaamiseen *Yepun (UT-4) ::* SINFONI - infrapunaspektrometri ::* HAWK-1- lähi-infrapuna-alueen kamera (käyttöön 2008) ::* NACO - suuren tarkkuuden kamera visuaalihavaintoihin *VLT-interferometri ::*MIDI - keski-infrapuna-alueen interferometri ::*AMBER - lähi-infrapuna- alueen interferometri ::*PRIMA - kamera *VLT Survey -teleskooppi ::*OmegaCAM - kamera *VISTA -teleskooppi (käyttöön 2007) ::*IR camera - lähi-infrapuna- alueen kamera Lisäksi käytössä on MASCOT-kamera, joka ottaa kuvan koko taivaasta kahdeksan minuutin välein. == Katso myös == *Llano de Chajnantorin observatorio *La Sillan observatorio *Very Large Telescope *European Extremely Large Telescope == Aiheesta muualla == *Paranalin observatorion kotisivu *Paranalin instrumentaatio Luokka:Chilen observatoriot Luokka:Euroopan eteläinen observatorio
Rauman Lyseon lukio

Rauman Lyseon lukio on Rauman ainoa lukiokoulutusta antava oppilaitos. Se aloitti toimintansa vuonna 2007, jolloin kolmesta Raumalla aiemmin toimineesta lukiosta – Raumanmeren lukiosta, Rauman yhteislyseon lukiosta ja Uotilanrinteen lukiosta – muodostettiin Rauman lukio. Vuonna 2013 Rauman lukion nimeksi vaihdettiin Rauman Lyseon lukio, ja vuodesta 2016 lähtien se on toiminut peruskorjatussa Otan koulukiinteistön tiloissa (Urheilukatu 22). Rauman kaupunki, Kasvatus ja koulutus. Viitattu 6.1.2019 Rauman Lyseon lukio on yksi valtakunnan suurimmista lukioista opiskelijoiden määrän ollessa vuosittain 700–800. Opetushallituksen vuoden 2015 tilastoinnin mukaan Rauman Lyseon lukio oli opiskelijamäärän perusteella valtakunnan 15. suurin päivälukio. Opetushallituksen tilastotietoja. Taulukko 3 . 13.9.2016. Viitattu 6.1.2019 Koulun rehtorina toimii Jani-Petteri Renko ja apulaisrehtorina Otso Huuska. == Lähteet == Luokka:Rauman oppilaitokset Luokka:Satakunnan lukiot
Hanns Johst

Hanns Johst (8. heinäkuuta 1890 Seerhausen, Riesa, Saksi, Saksa – 23. elokuuta 1978 Ruhpolding, Baijeri, Saksan liittotasavalta) oli saksalainen näytelmäkirjailija ja kirjailija. Johst kirjoitti ekspressionistisia näytelmiä, jotka tavoittivat natsien hyväksynnän. Sotilasarvoltaan hän oli SS- Gruppenführer. Uransa alussa hän kirjoitti menestyviä ekspressionistisia näytelmiä, kuten Der Junge Mensch (Nuori mies, 1916), Der König (Kuningas, 1920) ja Thomas Paine (1927). Kuuluisin Johstin kirjoittama repliikki on varmasti: “Jos kuulen sanan ‘kulttuuri’, poistan varmistimen Browningistani!” Näin lausuu päähenkilö nuori SA-mies Schlageter, josta tuli SA-joukkojen marttyyri. Näytelmästä Schlageter (1933) tuli merkittävä Saksassa. Albert Leo Schlageter oli ranskalaista miehitysvaltaa vastaan Ruhrilla tehnyt ensimmäisen maailmansodan veteraani, jonka ranskalaiset ottivat kiinni 8. huhtikuuta 1923, tuomitsivat kenttäoikeudessa 7. toukokuuta kuolemaan ja teloittivat 26. toukokuuta 1923 aamulla Golzheimerissa 28-vuotiaana. Hanns Johst, joka tuolloin oli Preussilaisen valtion teatterin tuottaja, teki näytelmän edustamaan “uutta teatteria kansallissosialistisessa hengessä“. Uuden teatterin tuli palvella kahta tarkoitusta: Ensiksi koska “uuden saksalaisen tuli syntyä saksalaisuuden verestä ja ytimestä“ teatterin tuli selventää katsojalle mikä saksalaisuudella pohjimmiltaan tarkoitettiin kansallissosialistisessa yhteiskunnassa. Toiseksi teatteri oli vihoviimeinen pedagoginen väline, jolla saksalaiset voidaan pelastaa todellisen maailman materialistisuudesta. Schlageter oli tehnyt vaikutuksen Adolf Hitleriin, jonka suosikiksi hän pääsi sanomallaan: “Kansan yksilöiden tulisi seurata sokeasti yhtä johtajaa, tässä tapauksessa taiteilijaa, jotta kansa tavoittaisi paremman tulevaisuuden”. Kansallissosialistisen puolueen valtaannousun vuonna 1933 Johstin ura lähti nopeaan nousuun, sillä silloin hänestä tehtiin Saksalaisen runouden akatemian johtaja. Vuotta myöhemmin hänet nimitettiin Preussin osavaltioneuvoston jäseneksi. Vuonna 1935 Johstista tuli valtakunnan teatteriviraston johtaja, jossa hän Joseph Goebbelsin johtamana muokkasi teatteria kansallissosialistiseen ideologiaan sopivaksi. Sodan jälkeen oikeusistuin, joka poisti aktiivinatseja Saksan hallinnosta totesi Johstin hyötyjäksi ja tuomitsi hänet 500 markan sakkoihin. Hän haki muutosta tuomioon, mutta saikin 3 ½ vuotta pakkotyötä, omaisuuden puolitusrangaistuksen ja kymmenvuotisen ammatinharjoituskiellon. == Lähteet == * Saksankielinen sivu Hanns Johstista (bio, kuvia, kirjallisuusnäytteitä) * * Luokka:Saksalaiset kansallissosialistit Luokka:SS-sotilaat Luokka:Teatterituottajat Luokka:Vuonna 1890 syntyneet Luokka:Vuonna 1978 kuolleet
Heliadit

Heliadit olivat kreikkalaisessa mytologiassa auringonjumala Helioksen lapsia. == Heliades == Helioksen tyttäret (, yksikössä ) olivat Helioksen ja Klymenen lapsia ja Faethonin sisaria.Hyginus: Fabulae clvi (engl. käännös) Ovidius mainitsee sisaruksia olevan kolme; nuorinta hän ei nimeä, mutta vanhin on Faetusa, ja keskimmäinen Lampetia.Ovidius: Muodonmuutoksia ii, 340–366 (engl. käännös). Hyginus puolestaan kertoo sisaruksia olevan seitsemän ja luettelee heidän nimensä: Merope, Helie, Aigle, Lampetia, Foibe, Aitherie ja Dioksippe.Hyginus: Fabulae cliv (engl. käännös) Kun Faethon oli ajanut isänsä vaunuilla liian lähelle maata ja polttanut kaiken ympäriltään, Zeus surmasi hänet salamalla estääkseen häntä tuhoamasta koko maata. Faethonin ruumis putosi Pojokeen, joka tunnettiin ennen Eridanosjokena. Häntä surevat sisaret, heliadit, muuttivat muotoaan poppeleiksi ja juurtuivat joen varteen, ja heidän kyynelensä muuttuivat meripihkaksi. == Heliadai == Helioksen pojat (, yksikössä ) olivat Helioksen ja Rhoden lapsia. Heidän lukumääräkseen kerrotaan seitsemän, ja he olivat nimiltään Okhimos, Kerkafos, Makareus, Aktis, Tenages, Triopas ja Kandalos. Heidän ainoan sisarensa nimi oli Elektryone. Heidät mainitaan muita ihmisiä taitavammiksi, mutta heidät tunnettiin erityisesti taitavina astrologeina ja merenkävijöinä. Heidän väitettiin olleen ensimmäiset, jotka jakoivat päivän tunteihin.Diodoros Sisilialainen: Historian kirjasto v.56.3–57.1 (engl. käännös) == Lähteet == Luokka:Kreikkalainen mytologia
Em

Em tarkoittaa seuraavia asioita: * * edellä mainittu, myös ennen mainittu, em., viittaus aikaisempaan kohtaan tekstissä * * elektronimikroskooppi, EM, elektronisuihkua hyödyntävä mikroskooppi * * * Erotiikan maailma, EM, suomalainen aikakauslehti * Espoon Merenkulkijat, EM, suomalainen satamapalveluja tarjoava sekä purjehdus- ja veneilyharrastusta edistävä yhdistys * Euroopan-mestaruus, EM, Euroopan-mestaruuskilpailuissa saavutettu voitto * neliö (em), typografiassa käytettävä mittayksikkö.
Ek

Ek tai EK voi tarkoittaa seuraavia: ==Ek== * Ek (ruotsia, suomeksi: "tammi"), ruotsinkielinen sukunimi, esiintyy ainakin Suomessa ja Ruotsissa * Ek, väestökirjanpitopiiri Ruotsissa, aiemmin pitäjä, kunta ja seurakunta ==EK== * * eduskunta, EK, Suomen valtion lainsäädäntö- ja budjettivaltaa käyttävä elin * * Elinkeinoelämän keskusliitto, EK, suomalainen työnantajajärjestö * * erikoiskoe, EK, pikataipaleen nimitys ralliurheilussa * Etsivä keskuspoliisi, EK, Suomen entinen valtiollinen salainen poliisi * Keskustaunioni (Énosi Kentróon, EK), kreikkalainen puolue * Viron keskustapuolue, EK, vironkielisestä nimestä Eesti Keskerakond, virolainen puolue. ==Henkilöt== Ek on seuraavien henkilöiden sukunimi: * Aksel Ek (1881–1948), suomalainen urheilujohtaja * Aleksi Ek (s. 1998), suomalainen jääkiekkoilija * Bettina Sågbom-Ek (s. 1965), suomalainen toimittaja, Tomas Ekin puoliso. * Birger Ek (1911–1990), suomalainen lentäjä ja Mannerheim-ristin ritari * Elin Ek (s. 1973), ruotsalainen maastohiihtäjä * Hanna Ek (s. 1984), suomalainen Miss Suomi -kilpailun voittaja vuodelta 2005 * Lena Ek (s. 1958), ruotsalainen poliitikko, ministeri ja europarlamentaarikko * Lisa Ek (s. 1982), ruotsalainen jalkapalloilija * Marko Ek (s. 1966), suomalainen jääkiekkoilija * Robert Ek (1830–1914), suomalainen lääkäri ja valtiopäivämies * Salomon Ek (1826–1908), suomalainen maanviljelijä, kelloseppä ja valtiopäivämies * Tomas Ek (1957–2020), suomalainen radiotoimittaja ja muusikko, Bettina Sågbom-Ekin puoliso * Torbjörn Ek (1949–2010), ruotsalainen jääkiekkoilija ja jalkapalloilija * Unto Ek (1934–2019), suomalainen eräkirjailija * Victor Ek (1858–1922), suomalainen kauppaneuvos, huolintayritys Ab Victor Ek Oy:n perustaja ==Katso myös== Aihepiiriin liittyvät myös seuraavat: * Choeung Ek, joukkoteloitusten muistopaikka Kambodžassa * EK Eurooppalainen Kielikoulu, EF Education First -konsernin aputoiminimi Suomessa * Ek Zuban, englantilainen kustantamo. * M/T Stream, entinen Ek-Cloud, öljytankkeri. Luokka:Luettelot henkilöistä sukunimen mukaan
Ej

Ej tarkoittaa seuraavia: * * * . ==Henkilöt== Ej on seuraavan henkilön nimi: * Eric Johnson (s. 1954), tunnetaan myös nimellä EJ, yhdysvaltalainen kitaristi.
Eh

Eh tarkoittaa seuraavia: * * elinkeinohallitus, EH, elinkeinoasioista päättänyt valtion elin * * .
Eg

Eg tarkoittaa seuraavia: * Eg, kaupunki Afganistanissa * EG, alankomaalainen aikakauslehti * * * esimerkiksi, e.g., latinan ilmauksesta exempli gratia, tekstissä käsiteltyä asiaa havainnollistava näyte * Euroopan yhteisö, EG, saksankielisestä nimestä Europäische Gemeinschafte, eurooppalainen talousjärjestö * .
Ef

Ef tarkoittaa seuraavia: * EF Education First, EF, maailman suurin yksityinen kielikouluttaja * * Eurofurence, turritapahtuma * Europa Forum, EF, Lionsklubien Euroopan yhteistyöneuvosto * F, kirjain, vanha suomenkielinen nimi ef * * ikuisen pakkasen ilmasto, EF, ilmastotyyppi Köppenin ilmastoluokituksessa * Kirje efesolaisille, Ef., Uuteen testamenttiin sisältyvä Paavalin kirje Efesoksen seurakunnalle. * Ф, kyrillinen kirjain, venäjänkielinen nimi эф (ef) ==Henkilöt== Ef on seuraavan henkilön nimi: * Emil Forsgren (1860–1922), nimimerkki E. F..., suomalainen toimittaja.
Ec

Ec tarkoittaa seuraavia: * * * * EC, Espanjan siviililentokoneiden kansallisuustunnus * EuroCity, EC, eurooppalainen, kansainvälisen matkustajaliikenteen junatyyppi * Euroopan yhteisö, EC, englannin sanoista European Community, eurooppalainen talousjärjestö * EC, Ecclesia College, yksityinen korkeakoulu Springdalessa, Yhdysvaltain Arkansasissa.
Ev

Ev tarkoittaa seuraavia: * * * * Valotusarvo eli EV * eversti, ev, sotilasarvo * EV, extracellular vesicles, solunulkoiset vesikkelit.
Ew

Ew tarkoittaa seuraavia: * * * luonnosta hävinnyt, lyhenne EW, englanninkielisestä nimestä exctinct in the wild, eliön uhanalaisuusluokka * * .
Armenialaiset aakkoset

Armenialaiset aakkoset () ovat kirjaimisto, jolla on kirjoitettu armenian kieltä aina 400-luvulta alkaen. Armenialaisen kansanperinteen mukaan aakkoston kehitti Mesrop Maštots vuonna 405. Se on latinalaisen, kreikkalaisen ja kyrillisen kirjaimiston tapaan äännekirjoitukseen (yksi kirjain vastaa yhtä äännettä, ei tavua tai merkkiä) perustuva järjestelmä, jossa merkitään sekä vokaalit että konsonantit. Armenialaisilla aakkosilla on kirjoitettu kahta kirjakieltä: itäarmenian ja länsiarmenian kieltä. Kirjoitusjärjestelmään kuuluvat sekä suur- että pienaakkoset. Aakkoston kirjaimilla on myös numeroarvot. Vuonna 2005 avattu aakkospuisto kunnioittaa aakkosten 1600-vuotista historiaa sekä sitä, millainen kansallinen ylpeydenaihe oma kirjoitusjärjestelmä armenialaisille on. == Armenian translitteraatio == Armenian translitteraatio kansainvälisen ISO 9985 -standardin sekä kansallisen standardin puuttuessa Wikipediassa sovelletun käytännön mukaan: Iso kirjain Ա Բ Գ Դ Ե Զ Է Ը Թ Ժ Ի Լ Խ Ծ Կ Հ Ձ Ղ Ճ Մ Յ Ն Շ Ո Չ Պ Ջ Ռ Ս Վ Տ Ր Ց Ւ Փ Ք Օ Ֆ Ու Եվ Pieni kirjain ա բ գ դ ե զ է ը թ ժ ի լ խ ծ կ հ ձ ղ ճ մ յ ն շ ո չ պ ջ ռ ս վ տ ր ց ւ փ ք օ ֆ ու և ISO 9985 a b g d e z ē ë t’ ž i l x ç k h j ġ č̣ m y n š o č p ǰ ṙ s v t r c’ w p’ k’ ò f ow ew Wikipedia a b g d (j)e z e ë t ž i l kh ts k h dz gh tš m j n š (v)o tš p j r s v t r ts u p k o f u (j)ev Wikipedia- siirtokirjoituksessa sulkeisiin merkityt kirjaimet otetaan mukaan kirjaimen esiintyessä sanan alussa. Ւ/ւ ei esiinny itsenäisenä kirjaimena nykyaikaisessa itäarmenialaisessa aakkostossa. == Lähteet == == Aiheesta muualla == * armenian-alphabet.com interaktiivinen armenialainen aakkoset * theiling.de: Sivu jolla opetetaan armenian aakkoset * Transliteration schemes for the Armenian alphabet Luokka:Aakkostot aakkoset
Tähti (pelikone)

Tähti on Veikkauksen, aikaisemmin Raha-automaattiyhdistyksen valmistama rahapeli-automaatti. Pelissä on tavoitteena saada voittava yhdistelmä voittolinjalle. Tähti-kuvio korvaa minkä tahansa kuvion voittolinjalla. Voittolinja koostuu muiden Veikkauksen hedelmäpelien tapaan kolmesta kiekosta. Tähtikuviot vastaavat voittolinjalla mitä tahansa muuta kuviota. Koneessa on lukitus- sekä tuplausmahdollisuus päävoittoon saakka. Koneen päävoitto on RAY:n pelikoneuudistuksen myötä marketeissa ja kioskeissa 50 ja ravintoloissa sekä pelisaleissa 75 euroa. Tuplausvaihtoehdot ovat kruuna ja klaava. Tähti antaa nimensä mukaan kolmesta tähdestä päävoiton. Yksi tähti oikealla tai vasemmalla rivillä antaa 0,40–2,00 euroa eli panoksen kaksinkertaisena takaisin. Tähden tullessa keskiriville ei tule voittoa, mutta sen voi lukita seuraavalle kierrokselle, mikä lisää huomattavasti voittotodennäköisyyttä. == Katso myös == * Luettelo Veikkauksen raha-automaattipeleistä == Aiheesta muualla == * Tähti RAY:n Pelimaailmassa * Rahapeliopas Luokka:Veikkauksen rahapeliautomaatit
Reprise Records

Reprise Records [rɪ'priːz] on yhdysvaltalainen levy-yhtiö. Se on Warner Music Groupin omistuksessa ja toimii Warner Brothers Recordsin alaisuudessa. Frank Sinatra perusti Reprisen vuonna 1960 ja myi sen Warner Brothers Recordsille 1963. Tunnettuja varhaisvuosien kiinnityksiä ovat olleet muun muassa Joni Mitchell, Jimi Hendrix ja Captain Beefheart. Neil Young julkaisee albuminsa yhä Reprisen kautta. Reprise Records on julkaissut muun muassa Green Dayn, The Smashing Pumpkinsin, Avenged Sevenfoldin, The Usedin, Mastodonin, Eric Claptonin, Fleetwood Macin, Josh Grobanin, My Chemical Romancen, Army of Loversin ja Oasiksen tuotantoa. == Lähteet == == Aiheesta muualla == * Viralliset sivut Luokka:Warner Music Group
Louison Bobet

Louis ("Louison") Bobet (12. maaliskuuta 1925 Saint-Méen-le-Grand – 13. maaliskuuta 1983) oli ranskalainen maantiepyöräilijä, ensimmäinen Ranskan ympäriajon kolme kertaa peräkkäin voittanut ajaja. ==Saavutuksia== * Ranskan ympäriajo ** 4. kokonaiskilpailussa ja 2 etappivoittoa 1948 ** 3. kokonaiskilpailussa ja 1 etappivoitto, mäkikilpailun, maillot à pois'n voitto 1950 ** 20. kokonaiskilpailussa ja 1 etappivoitto 1951 ** 1. kokonaiskilpailussa ja 2 etappivoittoa 1953 ** 1. kokonaiskilpailussa ja 3 etappivoittoa 1954 ** 1. kokonaiskilpailussa ja 2 etappivoittoa 1955 ** 7. kokonaiskilpailussa 1958 * Italian ympäriajo ** 7. kokonaiskilpailussa, etappivoitto ja mäkikilpailun, maglia verden voitto 1951 ** 2. kokonaiskilpailussa, etappivoitto ja 9 päivää maglia rosa -paidassa 1957 ** 4. kokonaiskilpailussa * Maantieajon MM-kilpailut ** kultaa 1954, hopeaa 1957 ja 1958 * Ranskan maantiepyöräilymestari 1950 ja 1951 * Milano–San Remo voittaja 1951 * Giro di Lombardia voittaja 1951 * Critérium International voittaja 1951 ja 1952, toinen 1957 * Challenge Desgrange-Colombo voittaja 1951 * Pariisi- Nizza voittaja 1952 * Grand Prix des Nations voittaja 1952 * Ronde van Vlaanderen voittaja 1955 * Critérium du Dauphiné Libéré voittaja 1955 * Luxemburgin ympäriajo voittaja 1955 * Paris-Roubaix toinen 1951, kolmas 1955, voittaja 1956 * Bordeaux-Paris voittaja 1959, toinen 1961 * Critérium des As voittaja 1949, 1950, 1953, 1954 * Paris-Tours, toinen 1954, kolmas 1956, toinen 1957 ==Aiheesta muualla== * Louison Bobet´n museo * Saavutukset memoire-du-cyclisme -sivustolta Luokka:Ranskalaiset maantiepyöräilijät Luokka:Ranskan ympäriajon voittajat Luokka:Vuonna 1925 syntyneet Luokka:Vuonna 1983 kuolleet
Beeta-levy

Beeta-levyt (β-levyt) eli beeta-laskokset (β-laskokset) ovat proteiinin rakenteena sekundaarirakenne. Se on alfa-kierteen ohella tärkeimpiä proteiinien sekundaarirakenteita. Beeta-levyissä polypeptidiketjut ovat asettuneet rinnakkain, ja niitä sitovat toisiinsa peptidisidosten väliset vetysidokset. Atomien järjestys beeta-levykonformaatioissa poikkeaa merkittävästi alfa-kierteen atomien järjestyksestä. Beeta-levyissä polypeptidiselkärangat ovat melkein täysin venyneessä muodossa. Beeta-levy voi muodostua joko saman polypeptidiketjun eri osien välille (intraketjuinen beeta-levyrakenne) tai eri polypeptidiketjujen välille (interketjuinen beeta- levyrakenne). Beeta-levyrakenteessa polypeptidiketjut voivat asettua joko samansuuntaisesti (engl. parallel) tai vastakkaissuuntaisesti (engl. antiparallel). Samansuuntaisessa beeta-levyssä C- ja N-terminaalit ovat samassa suunnassa ja vastakkaissuuntaisessa puolestaan eri suunnissa. Polypeptidiketjujen väliset vetysidokset beeta-levyissä aiheuttavat toistuvan siksakrakenteen muodostumisen, josta voidaan käyttää myös nimitystä ”aaltopelti”. ==Lähteet== * * ==Aiheesta muualla== * Kuvia beeta-levyistä Luokka:Rakennebiologia
Jean-Claude Gaudin

Jean-Claude Gaudin (8. lokakuuta 1939 – 20. toukokuuta 2024) oli ranskalainen Les Républicains -puolueen poliitikko. Hän voitti paikan Ranskan kansalliskokouksessa ensimmäistä kertaa vuonna 1978 ja tuli valituksi senaattiin 1989. Gaudin oli senaatissa neljä kautta ja yhteensä 28 vuotta. Hän oli senaatin varapuheenjohtajana 2014–2017. Marseillen pormestariksi hänet valittiin neljästi ja johti kaupunkia 1995–2020. Gaudin oli Alain Juppén hallituksessa 1995–1997 maahanmuutto- sekä kaupunki- ja aluesuunnitteluministerinä. Gaudin sai 14. heinäkuuta 1997 Kunnialegioonan ritarin arvon. Gaudin toimi Les Républicains -puolueessa vuodesta 2015 kuolemaansa asti ja sitä ennen Union pour un Mouvement Populairessa. Gaudin kuoli 20. toukokuuta 2024 asunnossaan Saint-Zachariessa 84-vuotiaana. == Lähteet == == Aiheesta muualla == Luokka:Ranskan ministerit Luokka:Pormestarit Luokka:Vuonna 1939 syntyneet Luokka:Vuonna 2024 kuolleet
Arbella Ewing

Arbella Ewing (13. maaliskuuta 1894 – 22. maaliskuuta 2008) oli pitkäikäinen yhdysvaltalainen. Hän oli ennen kuolemaansa maailman kolmanneksi iäkkäin elossa oleva henkilö. Ewing oli myös toiseksi vanhin elävä yhdysvaltalainen Edna Parkerin jälkeen. Hän syntyi Teksasissa ja kuoli juuri 114 vuotta täytettyään. Kuollessaan hän asui avustetusti kotiosavaltionsa pääkaupungissa Dallasissa. Ewingin kuollessa häntä iäkkäämpiä olivat maailmalla ainoastaan vuonna 1893 syntyneet Edna Parker ja Maria de Jesus. Luokka:Yli 110-vuotiaiksi eläneet yhdysvaltalaiset Luokka:Vuonna 1894 syntyneet Luokka:Vuonna 2008 kuolleet
Manne (nimi)

Manne on suomalainen ja ruotsalainen miehen etunimi, joka on syntynyt lyhentymänä nimestä Immanuel tai Emanuel. Nimi on ollut käytössä Uudellamaalla jo 1400-luvulla, mutta suomalaiseen almanakkaan se lisättiin vasta vuonna 1964. Nimipäivää Mannet viettävät Suomessa 26. maaliskuuta. Ruotsin kalenterista Mannen nimipäivä poistettiin vuodesta 2001 alkaen. Digi- ja väestötietoviraston mukaan Manne-nimisiä miehiä on Suomessa ollut vuoden 2019 loppuun mennessä hieman alle 840. Suosituimmillaan nimi oli 1920- ja 1930-luvuilla. == Tunnettuja Manneja == * Manne Jokela (1916–1990), maanviljelijä, virkamies, maanviljelysneuvos ja kymmenottelija * Manne Liimatainen (s. 1943), suomalainen hiihtäjä * Manne Maalismaa, suomalainen televisiokuuluttaja * Manne Muoniovaara (1883–1958), suomalainen rakennusinsinööri, rakennusneuvos ja rakennusliike Oy Constructor Ab:n toimitusjohtaja * Manne Nurmia (1905–1973), suomalainen kemisti, Alkon pääjohtaja 1962–1972 * Manne Siegbahn (1886–1978), ruotsalainen fyysikko, Nobelin fysiikanpalkinnon saaja * Manne Tuomenoksa (s. 1973), suomalainen kirjailija * Manne Vuorinen (1894–1966), suomalainen murtomaahiihtäjä == Lähteet == Luokka:Etunimet
Manuela Fernández-Fojaco

Manuela Fernández-Fojaco (18. kesäkuuta 1895 – 6. tammikuuta 2009) oli pitkäikäinen espanjalainen. Hän oli kuollessaan maailman viidenneksi vanhin ja Euroopan vanhin ihminen.http://www.grg.org/Adams/E.HTM Fernández-Fojaco syntyi Llamasissa, Asturiassa. == Lähteet == Luokka:Yli 110-vuotiaiksi eläneet espanjalaiset Luokka:Vuonna 1895 syntyneet Luokka:Vuonna 2009 kuolleet
Muumio (täsmennyssivu)

Muumio tarkoittaa esimerkiksi seuraavia asioita: * muumio, säilynyt ruumis * muumio, kauhufiktion hirviö * Muumio, yhdysvaltalainen elokuva vuodelta 1932 * Muumio, yhdysvaltalainen elokuva vuodelta 1999 * Muumio, useiden kauhuelokuvasarjojen kokonaisuus
Puluvärkki

Puluvärkki on pieni saari Raahen museon edustalla sijaitsevassa Pikkulahdessa. Saari on syntynyt purjelaivojen aikakaudella, kun Raahen satamaan saapuvat laivat purkivat paikalle painolastikivensä. Pikkuhiljaa paikalle syntyi karikko, jonka päälle rakennettiin paalujen varaan kalastajien käytössä ollut suola-aitta. Suola-aitta on purettu, mutta luodolle on rakennettu suihkulähde. Saaren nimi ”puluvärkki” on väännös ruotsin sanasta ”pålverk” eli ”paalutus”. ==Aiheesta muualla== Luokka:Raahen saaret Luokka:Pohjanlahden saaret Luokka:Keinotekoiset saaret
Denise Perrier

Denise Perrier Lanfranchi (s. 1935) on ranskalainen entinen malli. Perrier muistetaan parhaiten Miss Maailma -kauneuskilpailusta, jonka hän voitti 19. lokakuuta 1953. Hän toimi kyseisen kisan tuomarina vuonna 2005. Perrier on myös näytellyt kolmessa elokuvassa pikkurooleissa. Tunnetuin suoritus oli lyhyt esiintyminen Sean Conneryn kanssa James Bond -elokuvassa Timantit ovat ikuisia. Nykyisin Perrier on eläkkeellä. == Lähteet == == Aiheesta muualla == * Luokka:Ranskalaiset mallit Luokka:Miss Maailma -kilpailun voittajat Luokka:Vuonna 1935 syntyneet Luokka:Elävät henkilöt
Ulkopauha

Ulkopauha voi tarkoittaa seuraavia maantieteellisiä kohteita: * Ulkopauha, saari Himangan edustalla * Ulkopauha, luoto Lohtajan edustalla * Ulkopauha, saari Raahen edustalla.
Näytön paikka

Näytön paikka voi tarkoittaa ainakin seuraavia: * Näytön paikka (Make It or Break It), yhdysvaltalainen vuosina 2009–2012 ensiesitetty nuortensarja * Can’t Buy Me Love (televisioesityksessä Suomessa myös nimellä Näytön paikka), yhdysvaltalainen elokuva vuodelta 1987.